b'\n_START_ARTICLE_\nPet modrih devic\n_START_SECTION_\n1. dejanje\n_START_PARAGRAPH_\nPet deklet iz vasi je pape\xc5\xbeu Leonu XIII.. Za njegovo obletnico podarilo leto svojega \xc5\xbeivljenja; krasijo pape\xc5\xbeev kip in se pripravljajo na slovesno zaobljubo. Mati, ki jim pomaga in je od sile ponosna na svojo h\xc4\x8der Cirilo, radovedni botri pove vse o tem, kaj je sklenilo\xc2\xa0\xc2\xbbpet modrih devic\xc2\xab: s petimi leti svojih \xc5\xbeivljenj ho\xc4\x8dejo pape\xc5\xbeu omogo\xc4\x8diti, da bi praznoval 30-letnico svojega pape\xc5\xbeevanja; kajti vsa njihova \xc5\xbeivljenja so v primerjavi z enim samim pape\xc5\xbeevim le majhen kres na gori pred milijonom zvezd na nebu. \xe2\x80\x93Pride Malka, nadvse rada bi bila tudi ona modra devica, a ni upanja, da bi ji katera prepustila mesto.\n_START_SECTION_\n2. dejanje\n_START_PARAGRAPH_\nDevice se zbirajo, vsaka prinese kak okras: krono, zvezdo, Petrove klju\xc4\x8de itn. tedaj prihiti Logarica: njeni Stanki je kukavica nakukala le dve leti \xc5\xbeivljenja in \xc5\xa1e od teh naj bi eno leto darovala \xe2\x80\x93ne, Stanke ne bo na slavnost, zaprta je doma! Po teh besedah Logarica odvihra, deklice pa so zbegane, njihov lepi na\xc4\x8drt se podira. A Stanka je \xc5\xbee tu, botra jo je bila re\xc5\xa1ila hi\xc5\xa1nega zapora in dekle je takoj priteklo. Vse je nared, le proble\xc4\x8di se morajo v bele in rumene obleke, da bodo kakor neveste, ki hite k \xc5\xbeeninu naproti.\n_START_SECTION_\n3. dejanje\n_START_PARAGRAPH_\nMilka \xc5\xbee pri\xc5\xbeiga lu\xc4\x8di pred pape\xc5\xbeevim kipom, ko pride Logarica po h\xc4\x8der. Toda Stanka se ne da pregovoriti, srce ji ne pusti, da bi prelomila obljubo. Logarica jokaje odide, prihajajo pa \xc5\xbee radovedne\xc5\xbei in Milka jim razlaga pomen posameznih okrasov. Tedaj Cirila pozvon\xc4\x8dklja, slovesna zaobljuba se pri\xc4\x8denja.'